Al Labourioù hag an Deizioù

Al Labourioù hag an Deizioù  (Ἔργα καὶ Ἡμέραι / Érga kaì Hêmérai e henc'hresianeg) zo ur varzhoneg gant Hesiodos skrivet en heksametroù daktilek e dibenn an  kantved a-raok J.-K.

Enni e kont an oberour 
istor Prometeus ha Pandora, 
pemp mojenn ar gouennoù (aour, arc'hant, arem, gouenn an harozed, ha houarn), 
mojenn ar falc'hun hag an eostig (ar falc'hun o vezañ ar roue, an eostig o vezañ ar barzh) 
gweledigezh div geoded, hini ar justis, anvet Δίκη / Díkê, hag an hini gontrol, hini Ὕϐρις / Hýbris, an dreistmuzul. 

Taolennet eo al labour-douar e douaroù sec'h e vro c'henidik, ha reiñ a ra un deizadur resis eus bloavezh ur gounideg en ur reiñ kuzulioù diwar-bouez ar vicher: binvioù, ober war-dro al loened, hadañ ha mediñ, hag all. 

Ur rann diwar-benn ar goañv kriz ha kalet e menezioù Hellaz a zo eus ar c'hentañ. E dibenn ar skrid e tiougan e ra berzh an den a justis, tra ma koll pep tra an den a zreistmuzul. 
Diouganer ar ouenn houarn eo Hesiodos, an hini a deu war-lerc'h gouenn an Harozed. 

Dre deir gwech e kaver ur munudig diwar-benn buhez an oberour. 

 Liamm diavaez
 Έργα και ημέραι: testenn orin e henc'hresianeg
  Al Labourioù troet e galleg gant M. A. Bignan.

Rummad:Lennegezh Henc'hres
Rummad:Gwengelouriezh Hellaz
Rummad:Hesiodos